b'\n_START_ARTICLE_\nPierre Issa\n_START_SECTION_\nSeurajoukkueura\n_START_PARAGRAPH_\nIssa aloitti ammattilaisuransa toisen kotimaansa Ranskan USL Dunkerquessa, josta matka jatkui maan suurseuraan Olympique de Marseilleeen 1995. H\xc3\xa4n pelasi kuusi kautta Marseillessa, ennen kuin h\xc3\xa4n Chelsea-lainan kautta siirtyi Watford FC:hen. Seuraavana vuonna Issa siirtyi Libanoniin, Olympic Beirutin (my\xc3\xb6h. Tripoli SC) riveihin. Heti ensimm\xc3\xa4isell\xc3\xa4 kaudellaan Libanonissa h\xc3\xa4n voitti sek\xc3\xa4 maan liigan ett\xc3\xa4 cupin. Seuraavana vuonna h\xc3\xa4n sai kuitenkin l\xc3\xa4hte\xc3\xa4 uusien omistajien my\xc3\xb6t\xc3\xa4. T\xc3\xa4m\xc3\xa4n j\xc3\xa4lkeen Issa siirtyi Kreikkaan, jossa h\xc3\xa4n viettikin loppu-uransa; ensin Ionikos F.C.:ss\xc3\xa4 ja viimeiset nelj\xc3\xa4 kautta OFI Kreetassa. Pierre Issa lopetti uransa vuonna 2009.\n_START_SECTION_\nMaajoukkueura\n_START_PARAGRAPH_\nPierre Issa kuului Etel\xc3\xa4-Afrikan jalkapallomaajoukkueeseen vuosien 1998 ett\xc3\xa4 2002 maailmanmestaruuskilpailuissa. Yhteens\xc3\xa4 h\xc3\xa4n pelasi Bafana Bafanassa 47 ottelua ilman maaleja.'